Komati: Gavman imas pablishim development polisi blongen
Niupela gavman blong Praim Minista James Marape we Pangu Pati blong em igopas longen, em imas mekim klia gut na publishim ol development policy blongen long ol pipol blong kantri na ol kainkain grup na development partners isave longen.
Displa em toktok blong Samson Komati ,Chief Executive blong displa PNG Think Tank Group save lain.
Mr Komati itok tu olsem, Mr Marape em i long kirapim wanpla Economic Advisory Council aninit long Office blong Praim Minista long wanem economy blong PNG em i bagarap stret - na displa em kamapim ol crime na planti ol kainkain social problem long kantri.
Em itok, PNG em bikpla na rich pela kantri stret long sait long risosis, tasol ol pipol ino lukim ol gutpla benefit long wanem planti ol politisan i involv long sait long korapsin - na displa kain pasin em imas senis.
Mr Komati itok Mr Marape na Pangu Pati ibin winim planti memba long 2022 PNG National General Elections long wanem oli wokim wanpela "agggressive" or strongpela kampen.
tpi_Latn tpi_Latn tpi_Latn tpi_Latn tpi_Latn tpi_Latn